

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

Daugavpilī

**ĀRKĀRTAS IZGLĪTĪBAS UN KULTŪRAS JAUTĀJUMU KOMITEJAS SĒDES PROTOKOLS**

2023.gada 14.februārī  **Nr.6**

**Sēde notiek:** Domes sēžu zālē un videokonferneces režīmā

Sēdes gaitu fiksē audioierakstā un videoierakstā

**Sēde sasaukta:** plkst.16:00

**Sēde atklāta:** plkst.16:00

**Sēdi vada:** Izglītības un kultūras jautājumu komitejas priekšsēdētājs A.Vasiļjevs

**Sēdē piedalās:**

Komitejas locekļi: A.Gržibovskis, L.Jankovska, I.Jukšinska (videokonferences režīmā), N.Kožanova (videokonferences režīmā), J.Lāčplēsis (videokonferences režīmā), I.Šķinčs (videokonferences režīmā)

Pašvaldības administrācijas

darbinieki: R.Golovans, I.Aleksejevs, N.Bikovska, N.Ivanova, J.Smirnovs, N.Jefimovs, Ž.Kobzeva, I.Šalkovskis

Pieaicinātās personas: *Dmitrijs Stepanovs* - Izglītības un zinātnes ministrijas valsts sekretāra vietnieks;

 *Dace Jansone* - Izglītības un zinātnes ministrijas direktora vietniece augstākās izglītības jomā;

 *Anete Maže* - Izglītības un zinātnes ministrijas vecākā eksperte;

 *Māris Bozovičs* - Latgales reģiona attīstības aģentūras direktors

 *Irēna Kokina* – Daugavpils Universitātes rektore

 *Inese Kokina* - Daugavpils Universitātes studiju prorektore

 *Arvīds Barševskis* - Daugavpils Universitātes zinātņu prorektors

 Darba kārtība:

1. Informatīvais ziņojums par iespējamo Daugavpils Universitātes reorganizāciju.

**1.**

**Informatīvais ziņojums par iespējamo Daugavpils Universitātes reorganizāciju.**

Par darba kārtības pirmo jautājumu ziņo Izglītības un kultūras jautājumu komitejas priekšsēdētājs A.Vaseļjevs un lūdz pieņemt zināšanai informatīvo ziņojumu par iespējamo Daugavpils Universitātes reorganizāciju.

A.Vasiļjevs ziņo, ņemot vērā publiskajā telpā izskanējušo informāciju par Daugavpils Universitātes (turpmāk tekstā - DU) pievienošanu Latvijas Universitātei, kā arī MK lēmuma “Par Daugavpils Universitātes reorganizāciju” virzīšanu steidzamības kārtā, Daugavpils valstspilsētas pašvaldība pauž bažas par minētā lēmuma negatīvo ietekmi uz Daugavpils valstspilsētas un Latgales reģiona sociālekonomisko attīstību.

D.Stepanovs izsaka savu viedokli, augstākās izglītības institūciju tīkls šobrīd valstī tiek sakārtots , sasaucot augstskolu pārvaldības reformu esam skaidri sapratuši, ka augstskolu skaits Latvijā uz iedzīvotāju skaitu ir ļoti liels. Mēs kopumā kā valsts esam mazi un līdz ar to ir nepieciešamas stipras konkurētspējīgas augstākās izglītības institūcijas pietiekamā skaitā, bet, lai tās būtu ekonomiski pamatotas un nodrošinātas studējošo iespējas iegūt izglītību visās pamata jomās. Runājot par augstskolu konsolidācijas principiem līdz šim esam definējuši skaidrus kritērijus, kas pamato konsolidācijas nepieciešamību, tā ir gan atbilstība augstskolu tipam, gan zinātniskā starptautiskā novērtējuma rezultātu studiju un pētniecības radniecība. Tāpat labas pārvaldības principu ievērošana, tas nozīmē, ka sarunu process par konsolidāciju kopumā notiek jau kopš 2019.gada nogales, bija dažādu viedokļu uzklausīšana.

Mēs ejam uz augstskolu integrāciju nevis likvidāciju. Tas nozīmē, ka augstskolas šobrīd integrētā veidā turpina savu attīstību, pamatā zinātnes universitātes ekosistēmā, piemērs ir Latvijas Jūras akadēmija, kas turpina savu darbu kā Latvijas Jūras akadēmija, kuru šobrīd ir dibinājusi Rīgas Tehniskā Universitāte ( RTU) un tā ir daļa no RTU. Tas nozīme, ka mēs piedāvājam rīkojumu nevis kvantitatīvi studiju programmas pārceļam jaunā augstskolā, bet mēs visu augstskolu integrējam saglabājot to identitāti, tradīcijas, personāla sastāvu, sadarbību ar industriju un kopīgās programmas.

Mums arī ir pieņemts lēmums par Latvijas Sporta pedagoģijas akadēmiju ar līdzīgu pievienošanu Rīgas Stradiņa universitātei ( RSU). Tāpat ir divi lēmumi sagatavošanā, kas ir jau tuvu lēmuma pieņemšanai par Banku augstskolas pievienošanu Latvijas Universitātei. Rēzeknes Tehnoloģiju akadēmija (RTA) ir pieņēmusi lēmumu par integrāciju ar RTU un arī sagatavošanā ir lēmums par Liepājas Universitātes integrāciju ar RTU, bet ņemot vērā pašvaldības stratēģiju un pašvaldības intereses šajā integrācijā savu pienesumu nesīs RSU, kurai ir sava filiāle Liepājā un LU, kas šobrīd ir galvenais vadošā akadēmiskā institūcija, kas sagatavo skolotājus, pārējās divas universitātes Liepājas Universitāte un DU, kas veido kodolu Latvijā pedagogu sagatavošanā vairāk kā 95%.

Mēs piedāvājam pietiekamu integrācijas periodu un esam izvirzījuši vairākus attīstībai nepieciešamos kritērijus:

1. DU būtu nepieciešams saglabāt DU statusu, vēlams Zinātnes Universitāti un ja integrācija notiek LU tad ir nepieciešami priekšnoteikumi.

2. Jāpilnveido programmu piedāvājums, lai sagatavotu Latgales reģiona vajadzībām nepieciešamo cilvēku kapitālu un spētu atbildēt uz pieprasījumu profesionālām kompetencēm.

3. Jānodrošina visu studiju absolventu iespējas pabeigt studijas Daugavpilī.

4. Du ir jāveido kā latviskuma pilsoniskās sabiedrības un latviskās dzīves ziņas centrs Daugavpils pilsētā un ir jāstiprina zinātniskā darbība un sadarbība ar industriju.

Par iespējamo DU attīstības virzienu ir analizēti trīs dažādi piedāvājumi:

1. Statusa saglabāšana.

2. Latgales Universitātes izveide.

3. Integrācija Zinātnes universitātē.

A.Vasiļjevs piebilst un jautā, iepriekš tika minēts, ka reorganizācijas termiņš ir 4 mēneši, par kādiem termiņiem tagad iet runa?

D.Stepanovs atbild, šobrīd ņemot vērā, ka jeb kurām pārmaiņām ir nepieciešams laiks un finansējums un ja tiek piesaistīts Atveseļošanās fonds šīm pārmaiņām tad dotais laiks būtu līdz 2026.gadam.

A.Vasiļjevs norāda un jautā, Izglītības un zinātnes ministrija (IZM) kā galveno reorganizācijas iemeslu min DU korupcijas skandālu, bet no Jūsu vārdiem izriet, ka šis iemesls vispār nav ņemts vērā?

D.Stepanovs atbild, attiecībā uz to, ka mums kopumā valstī notiek integrācijas process, tā ir apstiprināta Izglītības attīstības pamatnostādnes stratēģijā. Attiecībā uz DU Daugavpils Universitāte šobrīd izpildīja uz 2020. gadu kritērijus, kas ir izvirzīti Lietišķās zinātņu universitātes tipam, līdz ar to mēs kā lielo prioritāti DU integrāciju neaizsākām, taču, vienlaikus bija skaidrs, ka nākotnē šāda integrācija būtu. Runājot par gadījumu, iespējamo nelikumīgu finansējumu izlietojumu, protams, šis tikai paātrināja lēmumu, bet mūsu kā IZM galvenais mērķis ir tāds, lai DU nodrošina visus iespējamos pasākumus, iekšējus, organizatoriskus un cilvēku resursu vadību pasākumu, lai šāda situācija neatkārtotos un, lai šāda situācija nebūtu attiecināma uz citiem projektiem. Ar rektori jautājums ir pārrunāts.

A.Vasiļjevs pateicas par atbildi un piebilst, ja mēs minēsim viena cilvēka rīcību par iemeslu tad tas ir nepareizi.

Daugavpils Universitātes rektore I.Kokina izsaka savu viedokli.

L.Jankovska izsaka savu viedokli un jautā, vai DU koleģiāli saskata piedāvāto iespēju ko IZM pārstāvji izteica par virzību LU virzienā?

A.Vasiļjevs atbalsta L.Jankovsku, jo galvenais iemesls kāpēc šodien ir sasaukta ārkārtas Izglītības un kultūras jautājumu komitejas sēde ir nenormāli termiņi, kas tika iepriekš tika izskanēti.

 Daugavpils Universitātes zinātņu prorektors A.Barševskis izsaka savu viedokli.

A.Vasiļjevs norāda, esot pārliecināts, ka darbs un diskusijas turpināsies.

I.Šķinčs jautā, kāds ir gala konkrēts termiņš 2026.gadā?

D.Stepanovs atbild, lai nodrošinātu jēgpilnu integrāciju un vienlaikus ļautu attīstīt nepieciešamo cilvēku kapitālu augstskolā ir nepieciešamas investīcijas cilvēka kapitālā. Ir izveidota īpaša programma, kopumā 82 milj., augstskolu reorganizācijas granti, lai DU un LU varētu startēt šajā programmā projekts ir nepieciešams noslēgt 2026.gadā un sasniegt visus rezultatīvos radītājus.

I.Šķinčs jautā, faktiski tātad ir 2025.gada 1.septembris?

D.Stepanovs atbild, attiecībā uz augstskolām nav nekādas principiālās atšķirības, tas var notikt jeb kurā datumā, bet labāk, lai tas notiktu nevis 1.septembrī kā skolās var būt, bet, lai tas notiek semestrī pa vidu, lai nodrošinātu to, lai ir pabeidzies uzņemšanas laiks, kas ir tāpat saspringts, lai ir pabeigušies izlaidumi un sesijas, kas arī ir saspringti. Vajag izvēlēties laiku kad ir vismazākā noslodze.

I.Šķinčs jautā, kas izvēlēsies šo laiku?

D.Stepanovs atbild, mēs ar DU, LU un Augstākās izglītības padomi (AIP) vienosimies. Kā agrāk no IZM bija izskanējis, mēs vēlamies, lai process notiktu ātrāk un redzētu ātrāk rezultātus, bet mēs, protams, uzklausām augstskolas.

Latgales reģiona attīstības aģentūras direktors M.Bozovičs izsaka savu viedokli un jautā, Rēzeknes RTA un RTU kopā darbošanās rezultātā kā Jūs redzat inženierzinātņu pastiprināšanu Daugavpilī un Latgalē? Ja pēc iespējas vairāk varētu realizēt 4-5 gadu apmācības kursus inženierzinātnē reģionā.

D.Stepanovs atbild, kā jau Jūs savā jautājumā ietvērāt, šobrīd mēs runājam par Latgales kopējā reģiona stratēģisko specializāciju tad mēs redzam no sešām stratēģiskām specializācijas jomām vadošā loma inženierzinātnes un tehnoloģijās būtu RTA, tas nozīmē, ka šajā gadījumā visiem inženierzinātņu studējošiem pavērtos iespēja studēt Rēzeknes pilsētā un arī izvērtējot situāciju attiecībā uz nokļūšanu tad ceļš starp Daugavpili un Rēzekni ir labs kā arī ir labas dienesta viesnīcas, bet ja mēs runājam par dabaszinātnēm, izglītības zinātnēm, mākslu, kultūru, humanitārām zinātnēm tad būtu no Ziemeļlatgales jādodas uz DU, lai apgūt zināšanas. Mums pašos ziemeļos arī ir Malnavas koledža, kur attīstās lauksaimniecības profils. Jūsu jautājums tika vērsts kas notiktu ar RTU Daugavpils filiāli, mēs pieturamies pie horizontāla principa, ka Latgalei jānodrošina iespējas studijas pabeigt uz vietas, tas nozīmē, ka notiekot integrācijai RTA pievienojot RTU mūsuprāt Daugavpils filiāle būtu jāslēdz, bet ja Daugavpils filiāle var izmantot, lai RTA daļa studējošo varētu studēt tuvāk mājām tas ir izskatāms jautājums un tālāk attiecīgi vērtējams. Šo pārmaiņu galvenais mērķis ir studijas pabeigt Daugavpilī vai attiecīgi Rēzeknē atkarīgi no specialitātes. Attiecībā uz Daugavpils filiāli dotais jautājums ir atsevišķi spriežams, tas noteikti būtu daļa no RTA vai arī ja tam nav ekonomiskā pamata tad būtu jāskatās kādā veidā filiāles darbību neturpināt.

J.Lāčplēsis jautā, kad tiek plānots pabeigt reorganizāciju vai apvienošanu RTA un RTU?

D.Stepanovs atbild, 2025. gada 1.aprīlis.

A.Vasiļjevs slēdz sēdi.

Sēde slēgta plkst. 16:55

Izglītības un kultūras jautājumu

komitejas priekšsēdētājs *(personiskais paraksts)* A.Vasiļjevs

Protokoliste *(personiskais paraksts)* V.Pavloviča